Maroela Media Top 20: 24 Augustus 2015Andriëtte se liedjie “Pêrel vir ‘n kroon” is nr. 10 in vandeesweek se Top 20. Foto: Facebook. In hierdie week se Top 20 is daar nege snitte wat styg, nege wat daal en twee nuwelinge. Juanita neem die nr. 1-posisie oor met haar nuwe treffer, “Hambamba”, en nadat hulle verlede week die kunstenaars was wat die meeste plekke gedaal het, styg Coffeesnobs vandeesweek ses plekke tot by nr. 2 met “Eie land”. Dit is trouens die grootste styging van die week. Carike Keuzenkamp, verlede week se nr. 1, daal tot by die derde plek. Brendan Peyper daal vandag agt plekke tot by nr. 14. Bok van Blerk en Irene-Louise van Wyk val uit die Top 20. Die titelsnit van Elvis Blue se nuwe album, “Êrens in die middel van nêrens”, tree in die 20ste plek toe en André Venter se eerste solotreffer, “Die man vir jou”, is ‘n nuweling in die 17de plek.